**ZAPISNIK SA SJEDNICE ŠKOLSKOG ODBORA ODRŽANE DANA**

 **9. STUDENOGA 2016. GODINE**

Sjednica je započela u 15,30 sati u prostoru zbornice Matične škole u Končanici.

**Nazočni**: Višnja Veber Malina predsjednica, članovi: Zlatko Bakunić , Darko Holinka,

 Romana Jurić, Miran Husak,Věra Vystyd, Danijel Lipušić i ravnatelj škole Jaromir Vrabec

**Voditeljica zapisnika**: Drahuška Bakunić

 Predsjednica Školskog odbora Višnja Veber Malina otvara sjednicu, pozdravlja prisutne i konstatira da su prisutni svi članovi školskog odbora i predlaže sljedeći:

**Dnevni red:**

 1. Usvajanje zapisnika s prethodne sjednice Školskog odbora.

 2. Donošenje odluke o izboru kandidata za ravnatelja škole.

 3. Razno.

Jednoglasno je usvojen predloženi dnevni red školskog odbora.

**Ad.1.**Jednoglasno je usvojen zapisnik s prethodne sjednice školskog odbora.

**Ad.2.** Predsjednica Školskog odbora Višnja Veber Malina obavijestila je članove Školskog odbora da su sukladno članku 63 Statuta škole, sazvane i održane sjednice Učiteljskog vijeća, Skupa radnika i Vijeća roditelja vezano za izbor kandidata za ravnatelja škole. Potom je informirala nazočne o rezultatima glasovanja na sjednicama kako slijedi:

- Sjednica **Učiteljskog vijeća** održana je **7. studeni 2016.godine** i nakon provedenog tajnog glasovanja Učiteljsko vijeće donijelo je Zaključak prema kojem je kandidat za ravnatelja Češke osnovne škole Josipa Ružičke Končanica ispred Učiteljskog vijeća **Jaromir Vrabec.**

**-** Sjednica **Skupa radnika** održana je **7. studeni 2016. godine** i nakon provedenog tajnog glasovanja donesen je Zaključak prema kojem je kandidat za ravnatelja Češke osnovne škole Josipa Ružičke Končanica ispred Skupa radnika, **Jaromir Vrabec.**

**-** Sjednica **Vijeća roditelja** održana je **8.studeni 2016.godine** i nakon provedenog tajnog glasovanja Vijeće roditelja donijelo je Zaključak prema kojem je kandidat za ravnatelja Češke osnovne škole Josipa Ružičke Končanica ispred Učiteljskog vijeća **Jaromir Vrabec.**

Zapisnici i **zaključci** sva tri navedena tijela su sukladno članku 64. StatutaŠkole , dostavljeni Školskom odboru i obvezujući su za članove Školskog odbora koji ih predstavljaju na glasovanju za ravnatelja Škole na sjednici Školskog odbora.

Predsjednica školskog odbora Višnja Veber Malina upoznala je članove Školskog odbora s odredbama članka 67. Statuta Škole prema kojem Školski odbor **javnim** glasovanjem donosi Odluku o izboru kandidata za ravnatelja škole za kojega će zatražiti prethodnu suglasnost ministra. Predsjednica Školskog odbora podsjetila je da su članovi Školskog odbora iz redova radnika, učitelja i roditelja dužni zastupati stajališta koja su zauzela njihova izborna tijela , te pitala prisutne ima li pitanja i primjedbi. Kako nije pitanja niti primjedbi, prešlo se na glasovanje. Nakon provedenog glasovanja kandidat za ravnatelja škole **Jaromir Vrabec,** od prisutnih članova Školskog odbora, jednoglasno je izabran za ravnatelja škole te je zaključila da će se slijedom navedenoga, donijeti Odluka o izboru kandidata za ravnatelja Češke osnovne škole Josipa Ružičke Končanica.

Nakon obavljenog javnog glasovanja predsjednica Školskog odbora Višnja Veber Malina je obavijestila članove Školskog odbora da je sukladno odredbama Zakona o odgoju i obrazovanju u osnovnoj i srednjoj školi i Statuta Škole prije imenovanja ravnatelja potrebno ishoditi suglasnost ministra Znanosti obrazovanja i sporta.

Sjednica Školskog odbora je završila u 16:30 sati.

Voditelj zapisnika: Predsjednica Školskog odbora:

Drahuška Bakunić Višnja Veber Malina